b"\n_START_ARTICLE_\nAchille Emana\n_START_SECTION_\nTraject\xc3\xb2ria\n_START_PARAGRAPH_\nArriba a Europa provinent del modest Babimbi Douala per recalar a les categories inferiors del Val\xc3\xa8ncia CF i del Toulouse FC. L'any 2001 puja al primer equip dels francesos, fent-se prompte amb la titularitat._NEWLINE_Amb el Toulouse ha disputat set temporades, en les quals ha marcat 28 gols en 226 partits. En eixe temps, ha atret l'atenci\xc3\xb3 d'equips m\xc3\xa9s grans de la Ligue 1, com l'Olympique Lyonnais i l'Olympique de Marsella, sense arribar a cap acord._NEWLINE_El 2007 va estar a punt de fitxar pel Portsmouth FC angl\xc3\xa8s, per\xc3\xb2 com que no va obtenir el perm\xc3\xads de treball, va continuar al Toulouse. A l'any seg\xc3\xbcent finalment va fitxar pel Real Betis, per 5,5 milions de lliures._NEWLINE_A la campanya 08/09, el Betis va baixar a Segona Divisi\xc3\xb3, mentre que el camerun\xc3\xa8s va ser el m\xc3\xa0xim golejador dels andalusos, amb onze dianes._NEWLINE_La temporada 10/11 va aconseguir l'ascens amb el Betis a la Primera Divisi\xc3\xb3, tot i aix\xc3\xb2, despr\xc3\xa9s de diversos enfrontaments amb la directiva i l'entrenador, Jos\xc3\xa9 Mel, va acabar deixant l'equip verd-i-blanc i fitxant per l'Al Hilal FC saudita per uns 4,5M\xe2\x82\xac.\n_START_SECTION_\nSelecci\xc3\xb3\n_START_PARAGRAPH_\nEmana ha estat internacional amb la selecci\xc3\xb3 del Camerun en 31 ocasions, tot marcant sis gols. Hi va participar en la Copa Confederacions de 2003 i a les Copes d'\xc3\x80frica del 2006, 2008 i 2010."